open-index/open-wikipedia-markdown huggingface dataset:
מותה של סאביטה הלפאנאבר

**סאביטה הלפאנאבר** (באנגלית: **Savita Halappanavar**; 9 בספטמבר 1981 – 28 באוקטובר 2012) הייתה רופאת שיניים ממוצא הודי שהתגוררה באירלנד. מותה במהלך הריונה, לאחר שהצוות הרפואי סירב לבצע בה הפלה, עורר דיון ציבורי בנושא חוק ההפלות באירלנד. המחאה על מותה חיזקה את המאבק נגד החקיקה הנוקשה שהייתה נהוגה באירלנד נגד הפלות.

בגיל 31, עקב כאבים עזים שחשה בבטנה, פנתה סאביטה לבית החולים האוניברסיטאי גאלווי . סאביטה הייתה בשבוע ה-17 להריונה, וסבלה מאלח דם. היא ביקשה להפסיק את הריונה, אך הצוות הרפואי דחה את בקשתה, בנימוק שהחוק האירי אוסר הפלה מלאכותית באופן גורף, כל עוד הדופק של העובר פועם. לדברי בעלה של סאביטה, הצוות אמר לה: "זוהי מדינה קתולית". סאביטה סבלה במשך יותר מיומיים מכאבים עזים, ונפטרה בסופו של דבר מהזיהום בדמה.

בעקבות מותה, התעוררה באירלנד מחאה נרחבת, שהונהגה בין השאר על ידי בעלה של סאביטה, פראבין, ועל ידי בני משפחתה. התעורר דיון ציבורי שכלל ארגונים שנלחמים למען הזכות להפלה, ארגונים שמתנגדים (שטענו שנעשה שימוש מניפולטיבי במותה של סאביטה). רופאים טענו שיש צורך בהסדרה משפטית של נושא ההפלות. שר הבריאות של אירלנד באותה עת, ג'יימס ריילי, ממפלגת פינה גייל, אמר שיבוצע הליך שינוי והבהרה משפטית ורגולטיבית למצב בו הריון מסכן את חיי האם. הפגנות נערכו גם מול שגרירויות אירלנד בלונדון, ברלין ובריסל. שגריר הודו באירלנד זומן לשוב לארצו להתייעצויות.

במקביל, לאחר שחוקר מקרה המוות קבע שהייתה רשלנות רפואית בטיפול בסאביטה, מונתה ועדת חקירה בעניין הטיפול בה בבית החולים. הוועדה, בראשות רופא בכיר ממוצא סרי לנקי, פרופסור ארולקומארן. הוועדה הגישה דוח ובו שש המלצות עיקריות, חמש מהן נוגעות להיבטים רפואיים, והלמצה אחת, קראה לבצע שינויים בחוק, להבהרת ההיבט המשפטי.

המחאה על מותה של סאביטה הייתה בין הגורמים שדחפו למספר שינויים בחוק ההפלות הנוקשה באירלנד.

בשנת 2013 הוגש תיקון לחוק, המאפשר לבצע הפלה במקרה של סכנת חיים לאם. התיקון הוגש על ידי שר הבריאות ג'יימס ריילי.

במאי 2018 התקבל לאחר משאל עם תיקון לחוקה של אירלנד, המסמיך את הפרלמנט האירי לחוקק חקיקה שתאפשר הפלות. עקב כך חוקק הפרלמנט את חוק הבריאות (תקנה להפסקת הריון) 2018, שנחתם בחוק ב-20 בדצמבר 2018.

## הערות שוליים

קטגוריה:אירלנד: בריאות ורפואה
קטגוריה:2012 באירופה
קטגוריה:שערוריות ברפואה
צ'וק ליין

ממוזער|צ'וק ליין
צ'וק ליין או חוט סימון הוא כלי עבודה ידני המשמש לסימון קווים ישרים בעבודות בניה ונגרות.

## מבנה
לצ'וק ליין גוף אליפטי שבתוכו חוט ארוך, חזק ואלסטי. החוט עשוי מחומר הסופח אבקת סימון ובקצהו מותקן תופסן.

אל תוך גוף הכלי ממלאים מדי פעם אבקת סימון צבעונית הצובעת את החוט.

## ייעודים ואופן שימוש
השימוש בצ'וק ליין מיועד לסימון קווים ישרים על גבי משטחי עבודה שונים. שימוש נפוץ במיוחד הוא בעת בניה בלוחות גבס: לוח הגבס מותקן על גבי ניצבים מאלומניום או מעץ ומחובר אליהם באמצעות ברגים. כדי שהברגים ייתקעו בניצב ולא יפספסו אותו משמש הצ'וק ליין ליצירת קו על גבי הגבס והברגים ננעצים לאורכו.

שימוש נוסף הוא לשם חיתוכי עץ ופאנל מבודד שאינם דורשים דיוק רב.

אופן השימוש נעשה באמצעות הנחת התופסן בצידו האחד של המשטח המסומן, משיכת גוף המכשיר לאחור ופריסת החוט בצמוד למשטח המיועד לסימון. לאחר מכן מותחים את החוט בדומה למיתר ומטיחים אותו במשטח כדי שהאבקה שעל גבי החוט תיצור קו המשמש לסימון תחום העבודה הרצוי.

## ראו גם
* חוט בנאים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלי עבודה
קטגוריה:כלי סימון
הטינה 1.5

**הטינה 1.5** (בתרגום מאנגלית: ***The Grudge 1.5***) הוא סרט מונפש קצר המגולל את סיפורו של איסון (בדיבובו של אדיסון צ'אן, שגילם את הדמות גם בסרט "הטינה 2"), עיתונאי סיני מהונג קונג שעבר לטוקיו וחוקר את הרציחות בבית משפחת סא'אקי. הסיפור של איסון מתרחש במקביל למאורעות הסרט הראשון, ומשמש כהכנה לדמותו בסרט השני. מלבד אדיסון צ'אן, השחקן טד ריימי חוזר לדבב את דמותו של אלכס, מנהל המרכז הטיפולי שבו יוקו וקרן עבדו בסרט הראשון והשחקן זן קאצ'יהרה שמדבב את דמותו של מישימה, חברו של איסון המומחה בפולקלור היפני שאיסון ואוברי נעזרים בו בסרט השני.

הסרט נוצר כולו באמצעות תוכנת הנפשה וחלקים ממנו שמופיעים גם בסרט "הטינה" מוצגים בלייב אקשן (לדוגמה, הקטע שבו הבלש נאקאגאווה מתשאל את אלכס).

השחקנית שרה מישל גלר, שגילמה את קרן בסרטים, לא דיבבה את דמותה המונפשת. הסרט זמין לצפייה בחלקים באתר יוטיוב.

## עלילה
איסון הוא עיתונאי צעיר שעבר מהונג קונג ליפן וחוקר את רצח משפחת סא'אקי בביתם. בעת ארוחת הערב באחד הלילות, הוא מדבר עם אמו בטלפון ומקבל שיחה מהבלש נאקאגאווה, המספר לו שרצח נוסף התרחש באותו הבית. איסון מגיע לבית משפחת סא'אקי, אך הבלש נאקאגאווה אינו שם ואיסון מסולק מהזירה על ידי אחד השוטרים. בזמן הזה, רוחותיהם של קיאקו וטושיו צופות בהם מתוך הבית.

בהמשך, איסון נפגש עם הבלש נאקאגאווה המספר לו מה התרחש בבית: משפחת ויליאמס האמריקאית נרצחה בנסיבות מסתוריות. הבלש נאקאגאווה עוזב את איסון כדי לחקור את הניצולה היחידה (קרן דייוויס) ומעביר לאיסון את תיקי החקירה. בביתו, איסון מביט בתיקים ומגלה שהתמונות מתוך זירת הרצח נקרעו לחתיכות (בידי רוחה של קיאקו, ללא ידיעתו). איסון מחבר בחזרה את חתיכות התמונות ונפגש עם חברו מישימה, חוקר בעל ידע רחב בפולקלור היפני והעל-טבעי. מישימה מרגיש שמשהו "לא בסדר" עם התמונות ומזהיר את איסון שכוח זדוני וחזק קשור אליהן.

איסון חוזר אל משרדו של הבלש נאקאגאווה, אך לא מוצא אותו שם ובמקום זאת מוצא את קלטת האבטחה ממשרדה של סוזן ויליאמס (אחותו של מת'יו ויליאמס, שגם היא נרצחה בידי הקללה). הבלש נאקאגאווה מתקשר לאיסון ואומר לו שהערב "הסיפור נגמר". איסון ממהר לבית משפחת סא'אקי ומוצא את המקום עולה בלהבות. הוא פורץ לבית וקורא לבלש נאקאגאווה, אך מוצא רק אישה (קרן דייוויס) וגופת גבר חרוכה לצידה (דאג, בן זוגה של קרן). איסון מצליח לחלץ את האישה מהלהבות ורגע לפני שהוא מאבד את הכרתו, הוא מבחין בילד קטן (טושיו סא'אקי) בחלון העליון בבית ומפציר בכוחות הביטחון להצילו.

## המשכיות
* מתברר לצופים שאיסון היה בקשר רציף עם הבלש נאקאגאווה בזמן אירועי הסרט הראשון וקיבל ממנו חומרי חקירה שקשורים לרציחות בבית משפחת סא'אקי.
*איסון מתברר כאחד שהציל את קרן מהשרפה בבית משפחת סא'אקי בסוף הסרט הראשון.
*מתברר ששמו של חברו של איסון, המומחה בפולקלור היפני שמופיע בסרט הזה ובסרט "הטינה 2" הוא מישימה.
*בעקבות ההפצרות של איסון, כוחות ההצלה נכנסים לבית משפחת סא'אקי הבוער כדי לחלץ את אותו הילד (רוחו של טושיו סא'אקי). במשחק "הבריחה מבית משפחת סא'אקי", השחקן מגלם את כוחות ההצלה שמחפשים אחר הילד. המשחק היה זמין בעבר באתר שהוקדש לסרט "הטינה 2", אך כיום לא זמין יותר.

## מדבבים

* אדיסון צ'אן – איסון.
* טד ריימי – אלכס.
* זן קאצ'יהרה – מישימה.
* לא ידוע – קרן דייוויס.
* לא ידוע – הבלש נאקאגאווה.

## קישורים חיצוניים

## הערות שוליים

קטגוריה:סרטי 2006
קטגוריה:סרטים על קללות
קטגוריה:סרטים קצרים מונפשים
קטגוריה:סרטי המשך אמריקאיים
קטגוריה:סרטי אימה אמריקאיים
קטגוריה:סרטים קצרים
קטגוריה:הטינה / ג'ו-און
יוליוס סקה

**יוליוס סקה** (בסלובקית: **Július Szöke**; נולד ב-1 באוגוסט 1995 בהנושטה שבסלובקיה) הוא כדורגלן סלובקי המשחק בעמדת הקשר האחורי בקבוצת א.א.ל. לימסול.

## קריירת מועדונים
סקה שיחק בספורט פדברוזובה, במ.פ.ק. רוז'ומברוק ובזלאטה מורבאצה מליגת העל הסלובקית.

ב-2 במרץ 2016 חתם בשחטר קראגנדי מליגת העל הקזחית, במדיה ערך 55 הופעות ליגה והבקיע חמישה שערים.

ב-10 בינואר 2018 חתם סקה בשחטיור סליהורסק מליגת העל הבלארוסית.

בנובמבר  סקה סיכם בעירוני קריית שמונה מליגת העל והצטרף אליה בינואר .

בקיץ  חתם בסלובן ברטיסלאבה. ביוני 2025 חזר לקפריסין וחתם בא.א.ל. לימסול.

## תארים
;שחטיור סליהורסק
* ליגת העל הבלארוסית (1): 2020
* הגביע הבלארוסי (1): 2018/2019

;אריס לימסול
* אליפות קפריסין: 2022/2023
* הסופר קאפ הקפריסאי: 2023

;סלובן ברטיסלאבה
* אליפות סלובקיה: 2024/2025

## קישורים חיצוניים

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני פודברזובה
קטגוריה:כדורגלני מ.פ.ק. רוז'ומברוק
קטגוריה:כדורגלני שחטר קראגנדי
קטגוריה:כדורגלני שחטיור סליהורסק
קטגוריה:כדורגלני עירוני קריית שמונה
קטגוריה:כדורגלני אריס לימסול
קטגוריה:כדורגלני סלובן ברטיסלאבה
קטגוריה:כדורגלני א.א.ל. לימסול
קטגוריה:כדורגלנים זרים בישראל
קטגוריה:ספורטאים זרים בקזחסטן
קטגוריה:ספורטאים זרים בבלארוס
קטגוריה:ספורטאים סלובקים בישראל
קטגוריה:ספורטאים זרים בקפריסין
קטגוריה:סלובקים שנולדו ב-1995
מרטין קלבה

**מרטין קלבה** (באנגלית: **Martin Klebba**; נולד ב-23 ביוני 1969) הוא שחקן טלוויזיה וקולנוע ופעלולן אמריקאי בעל גמדות שגובהו 1.24 מטר. ידוע בעיקר מתפקידו כמרטי בסרטי שודדי הקריביים.

## ראשית חייו
קלבה נולד ב-1969 במישיגן שם למד ב"תיכון אתונה".

## קריירה
הוא החל לשחק ב-1992 כשהקריירה המוקדמת שלו הייתה בתוכניתו של הווארד סטרן, "המופע של הווארד סטרן", בתחנת הרדיו "הווארד 100".

ב-2001 הופיע לראשונה בסרט כוכב הקופים של טים ברטון בתור חיית מחמד של קופים ובתפקידים קטנים בסרטים: "Corky Romano" ו-"קיץ אחד של סוטול".

ב-2003 שיחק בסרט האקשן 2 צעדים למוות ובסרטו של גור ורבינסקי שודדי הקאריביים: קללת הפנינה השחורה בתור הפיראט מרטי, אחד מאנשי הצוות של ג'ק ספארו (ג'וני דפ). הוא שיחק בסרטים ההמשך בסדרה (למעט הרביעי) באותו תפקיד.

בהמשך הופיע במספר סרטים וסדרות טלוויזיה שונות. בנוסף הוא פעלולן מקצועי שהופיע במספר סרטים כמו: ואן הלסינג, גדול מהסרטים, פגוש את הספרטנים, מבול של צרות, סיפורים לפני השינה, ברוכים הבאים לזומבילנד, הנקוק ועולם היורה (בו גילם דימורפודון התוקף את כריס פראט).

בשנת 2021 לוהק לסרט "שלגיה" בכיכובה של גל גדות ורייצ'ל זגלר, אשר מתוכנן לצאת לאקרנים במהלך 2025.

בשנת 2025 שיחק בסרט הקומדיה וההרפתקאות "שלב החשמל" (אנ') שהופק עבור נטפליקס, ואת הסרט ביימו האחים רוסו על פי תסריט מאת כריסטופר מרקוס וסטיבן מק'פילי והוא מבוסס על הרומן באותו שם מאת סיימון סטאלנהאג.

## חיים אישיים
הוא נשוי מאז 2011 למישל דילגארד ולשניהם שני ילדים – אלק ומקנזי.

קלבה הוא יו"ר הקרן ללא מטרת רווח: "Coalition for Dwarf Advocacy", התורמת 100% מההכנסות לאנשים נמוכי קומה.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים נמוכי קומה
קטגוריה:פעלולנים אמריקאים
קטגוריה:אמריקאים שנולדו ב-1969
מעולם לא הבטחתי לך גן של ורדים

**מעולם לא הבטחתי לך גן של ורדים** (באנגלית: **I Never Promised You a Rose Garden**) הוא סרט דרמה אמריקאי משנת 1977 בבימויו של אנתוני פייג', עם קת'לין קווינלן וביבי אנדרסון בתפקידים הראשיים.

התסריט מבוסס על ספר בשם זה מאת ג'ואן גרינברג  בשם העט חנה גרין משנת 1964. הספר מבוסס על חוויותיה האישיות ועובד גם למחזה בשנת 2004.

הספר הוא עדיין רב המכר הידוע ביותר שנכתב על סכיזופרניה מנקודת מבטו של אדם שחווה זאת מבפנים. הספר התפרסם כרומן בדיוני, ורק בהמשך נחשפה המחברת בשמה האמיתי והעידה על כך שהספר מבוסס על חוויותיה מגיל שש עשרה, כאשר אובחנה כסכיזופרנית והייתה מאושפזת בבית חולים, שפעל באוריינטציה פסיכואנליטית. גרינברג טופלה על ידי האנליטיקאית פרידה פרום - רייכמן, שהייתה אחת התאורטיקניות הבולטות בארצות הברית בשנות הארבעים והחמישים בשדה הטיפול בסכיזופרניה. הספר זכה לפופולריות רבה, וכבר באמצע שנות השבעים המכירות עמדו על מיליוני עותקים.

בסרט מופעים דניס קווייד ומל גיבסון בתפקידי קמע כשחקני בייסבול.

הסרט קשה לצפייה ומתאר מחלקה סגורה של נשים פסיכוטיות שמתפרעות, צורחות ומכות ואת האמצעים שננקטים נגדן כמו עטיפת הגוף בסדין וקשירה ברצועות למיטה.

## תקציר עלילה
דברה בלייק (קת'לין קווינלן) היא נערה בת 16 שהוריה מביאים אותה לטיפול במוסד פסיכיאטרי בגלל התנהגות מוזרה וניסיון התאבדות על ידי חיתוך ורידי הידיים. ד"ר פריד (ביבי אנדרסון) מתמנית לטפל בה.

דברה נמצאת בתוך עולם פנטזיה שבנתה לעצמה והיא חושבת שהוא אמיתי. היא נמצאת בתוך שבט פראי שנקרא "איריה" ומדברת בשפה "איריאנית" שידועה רק לה. היא רואה את הפראים האלה בכל החדרים והפינות הנסתרות במוסד.

היא מבקשת מהרופאה לשחרר אותה במהירות מהפראים האלה אך ד"ר פריד אומרת לה שזה לא קל וכי "מעולם היא לא הבטיחה לה גן של ורדים". היחסים ביניהם יודעים עליות וירידות ודברה מנסה שוב להתאבד על ידי חיתוך ורידי הידיים.

מבין המאושפזות יש לציין את הלן (סינייה האסו) שצורחת ומכה אותה, שתיהן מחוללות ריב גדול במוסד שבסופו האחים הובס (ריי סנטוני) ומקפרסון (נורמן אלדן) קושרים אותן למיטה.

מיס קורל (סילביה סידני) היא המבוגרת בין המאושפזות ונמצאת בטיפול שנים רבות עם התפרצויות שבסופן קשירה למיטה. היא מלמדת את דברה מתמטיקה בעת שהיא צלולה.

לי (סוזן טיירל) היא החברתית בין המאושפזות והיא פוצחת בשיר עליז וריקוד וזוכה לתשואות המאושפזות.

לבסוף מצליחה ד"ר פריד לשחרר את דברה מעולם הפנטזיות שלה. בסוף הולכות דברה וקלרה (דרלן קרביוטו) לצפות במשחק בייסבול ושני שחקנים (דניס קווייד ומל גיבסון) מסכימים לשתף אותן במשחק.

## צוות השחקנים

## פרסים
*גאווין למברט ולואיס ג'ון קרלינו היו מועמדים לפרס אוסקר לתסריט המעובד הטוב ביותר ופרס גילדת הכותבים של ארצות הברית.
* מועמדות לפרס גלובוס הזהב לסרט הטוב ביותר - דרמה.
*מועמדות לפרס גלובוס הזהב לשחקנית הטובה ביותר - סרט דרמה - קת'לין קווינלן.

## קישורים חיצוניים

*מעולם לא הבטחתי לך גן של ורדים, באתר TCM
*קטע ההתרה מהקשירה, באתר יוטיוב
*ההופעה של סוזן טיירל, באתר יוטיוב
*קליפ מקטעי הסרט, באתר יוטיוב

קטגוריה:סרטי 1977
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי פנטזיה אמריקאיים
קטגוריה:פסיכולוגיה בקולנוע
קטגוריה:סרטי דרמה אמריקאיים
קטגוריה:סרטים על התאבדות
קטגוריה:סרטים המבוססים על רומנים אמריקאים
קטגוריה:סרטים המתרחשים בבתי חולים פסיכיאטריים
קטגוריה:סרטים שצולמו במרילנד
דומיניק בול

**דומיניק בול** (באנגלית: **Dominic Ball**; ב-2 באוגוסט 1995, ולווין גרדן סיטי) הוא כדורגלן אנגלי המשחק בעמדת הקשר.

## קריירה
דומיניק בול החל לשחק עבור קבוצת נוער של טוטנהאם הוטספר בשנת 2011. ב-22 בינואר 2015 הוא הושאל לקבוצת הפוטבול ליג השנייה בה עשה הופעת בכורה כשחקן מקצועי. ב-13 באוגוסט 2015 סוכמה השאלתם של נתן אודווה ודומיניק בול לגלאזגו ריינג'רס עד לסיום העונה. במדי הקבוצה הוא עלה לליגת העל הסקוטית.

בשנת 2016 הוא חתם לשלוש שנים ברות'רהאם יונייטד, אך שוחרר כעבור חמישה חודשים. הוא שיחק במספר קבוצות בהשאלה, עד שבשנת 2019 עבר לקווינס פארק ריינג'רס.

## קריירה בינלאומית
דומיניק בול שיחק בנבחרות הנוער של אירלנד הצפונית. בשנת 2013 הוא הוזמן לנבחרת אנגליה לנועד עד גיל 20 ועשה בנבחרת זו שש הופעות.

## תארים
; גלאזגו ריינג'רס
*הצ'מפיונשיפ הסקוטי: 
*גביע האתגר הסקוטי: 

## קישורים חיצוניים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני גלאזגו ריינג'רס
קטגוריה:כדורגלני קווינס פארק ריינג'רס
קטגוריה:כדורגלני אברדין
קטגוריה:כדורגלני איפסוויץ' טאון
קטגוריה:כדורגלני לייטון אוריינט
קטגוריה:אנגלים שנולדו ב-1996
יחסי בנגלדש–קובה

**יחסי בנגלדש–קובה** הם היחסים הדו-צדדיים שבין **[[בנגלדש|הרפובליקה העממית של בנגלדש]]** לבין **[[קובה|הרפובליקה של קובה]]**. היחסים בין שתי המדינות מתוארים כחמים.

## היסטוריה
שתי המדינות כוננו באופן רשמי יחסים ביניהן ב-1972, זמן קצר אחרי שבנגלדש זכתה בעצמאות מפקיסטן. היחסים עברו נקודת מפנה ב-1974 כשבנגלדש חתמה עם קובה על הסכם שנוי במחלוקת לייצוא שקי יוטה, ושהוביל את ארצות הברית - שניהלה יחסים עוינים עם קובה - להשעות את סיוע המזון האמריקאי לבנגלדש. באותה שנה, בנגלדש סבלה משיטפון הרסני בחודשים יולי-אוגוסט, ושהביא לנזקים חמורים ברחבי בנגלדש, ולנזק חמור לייצור המזון המקומי. הפגיעה האנושה בבנגלדש לוותה ברעב המוני ולמותם של כמיליון תושבים. כדי להתמודד עם הרעב, וכדי לאפשר סיוע ומזון מארצות הברית, ממשלת בנגלדש ניתקה את כל הקשרים עם קובה, והיחסים בין שתי המדינות הגיעו לשפל. היחסים חודשו כשנשיא בנגלדש זיאור רחמן היה ראש המדינה הראשון שביקר בהוואנה ב-1979.

## יחסים פוליטיים
ב-1998 נעצרו בארצות הברית חמישה קציני ביון קובנים שזכו לכינוי החמישייה הקובנית. לאחר מעצרם נערכה בבנגלדש עצרת למען שחרור הקצינים, ונאספו 10,000 חתימות. במקרה אחר, ספינה של חברה בבעלות קוריאה הצפונית הייתה מעורבת בהברחת נשק לקובה, והורחקה מנמל צ'יטגונג על ידי הצי הבנגלדשי. על החברה הוטלו סנקציות של האו"ם בשל ניסיון ההברחה.

## יחסים כלכליים
בנגלדש וקובה הביעו עניין בהרחבת שיתוף הפעולה הכלכלי ביניהן. נכון ל-2013, בין הסחורות המרכזיות שמיוצאות מבנגלדש לקובה קיימים טקסטיל, תרופות וחולצות. הסחורות שקובה מייצאת לבנגלדש כוללות תרופות.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
הקבינט של איראן

**הקבינט של איראן** (בפרסית: **هیئت‌دولت ایران**) הוא גוף רשמי באיראן המורכב מפקידי ממשלה, שרים, ונבחר בראשות נשיא איראן. הרכבו חייב להיות מאושר בהצבעה בפרלמנט האיראני. על פי חוקת הרפובליקה האסלאמית של איראן, הנשיא רשאי לפטר את חברי הקבינט, אך עליו לעשות זאת בכתב, והממונים החדשים צריכים לקבל שוב את אישור הפרלמנט. הקבינט מתכנס מדי שבוע בשבתות בטהראן. עם זאת ייתכנו פגישות נוספות אם הנסיבות ידרשו זאת. הנשיא מנהל את הישיבות. למנהיג העליון של איראן יש את הסמכות לפטר את חברי קבינט כמו שרים וסגני הנשיא, כמו כן גם את הנשיא, בכל עת, ללא קשר להחלטות הפרלמנט.

## היסטוריה
בעקבות המהפכה האיראנית של 1979, מעמדו של השאה הוסר כראש המדינה, ובכך סיים למעשה את שליטת שושלת פהלווי במדינה. החוקה האסלאמית החדשה של איראן קבעה כי נשיא איראן ימנה את הקבינט האיראני, כולל ראש הממשלה, שאמור היה לבוא לאישור בהצבעת אמון בפרלמנט האיראני. עם זאת התיקון החוקתי ב-1989 נטל את סמכויותיו של ראש הממשלה והועברו אל הנשיא וסגן הנשיא.

## קישורים חיצוניים

* 

*
המשרד לענייני האיחוד האירופי (שוודיה)

**המשרד לענייני האיחוד האירופי** (בשוודית: **EU-ministern**) הוא המשרד הממשלתי האמון על יחסי שוודיה עם מדינות האיחוד האירופי, ופועל מתוך משרד ראש הממשלה השוודי. המשרד עוסק בשאלות הנוגעות באינטרסים השוודים במדיניות הפנים של האיחוד, בהן שאלות הנוגעות בכלכלה, תעסוקה וצמיחה של אזרחי האיחוד החיים בשוודיה ושל אזרחי שוודיה החיים במדינות האיחוד, כמו גם בישום אמנת ליסבון. כיום (2021) מכהן בתפקיד האנס דולגרין.

המשרד הוקם לראשונה ב-1991, בראשית כהונת ממשלת קארל בילדט, ופעל בראשיתו מתוך משרד החוץ השוודי, שכן שוודיה לא הייתה מדינה חברה באיחוד. בשנת 1996, לאחר הצטרפות שוודיה למדינות האיחוד, הוחלט להעביר את סמכויות השר לענייני האיחוד האירופי ממשרד החוץ למשרד הראש הממשלה, ולמעשה כך לביטול התפקיד. בשנת 2005 הוקם המשרד מחדש, עת סמכויותיו הוענקו לשר שאינו ראש הממשלה, אך נותר לשבת במשרד ראש הממשלה. לאחר הקמת ממשלתו הראשונה של סטפן לוון נסגר המשרד בפעם השנייה, וסמכויותיו פוזרו בין ראש הממשלה סטפן לוון לשרת החוץ שלו מרגוט ולסטרם. לאחר התפטרותה ב-2016 מונתה לתפקיד אן לינדה, ומאז המשרד פועל שוב כמשרד נפרד מתוך משרד ראש הממשלה.

## שרי המשרד לענייני האיחוד האירופי

## הערות שוליים

קטגוריה:משרדי ממשלת שוודיה
קטגוריה:שוודיה: יחסי חוץ
קטגוריה:משרדי חוץ
פורץ הדרך

**פורץ הדרך** (באנגלית: **Pathfinder**) הוא סרט פעולה אפי אמריקאי משנת 2007 בבימויו של מרכוס ניספל ונכתב על ידי לאטה קאלוגרידיס. הסרט הופץ על ידי אולפני המאה ה-20.

הסרט מבוסס על סרט נורווגי משנת 1987 באותו השם. הסרט גם עובד לרומן גרפי על ידי דארק הורס קומיקס ב-2006.

## תקציר העלילה
הסרט מתרחש בעבר הרחוק כאשר הוויקינגים ניסו לכבוש את צפון אמריקה. זהו סיפור גבורתו של בנו של ויקינג, זאטוט שהושאר באמריקה וגודל על ידי אינדיאנים. כעבור שנים הוויקינגים חוזרים ומנסים לכבוש בצורה ברברית את אדמת השבט. הילד גדל להיות לוחם.

## קישורים חיצוניים
* 

## הערות שוליים

קטגוריה:סרטים אפיים
קטגוריה:סרטים באנגלית
קטגוריה:סרטי 2007
ילדה קטנה מתבוננת באוהבים ברכבת

**ילדה קטנה מתבוננת באוהבים ברכבת**, הידועה גם בשמות **חווית הנסיעה** (**Travel Experience חווית הנסיעה**) או (**מציצנות** **Voyeur)**, הוא ציור של מעשה ידי המאייר האמריקאי נורמן רוקוול. הוא נוצר במקור עבור השער של הסאטרדיי איבנינג פוסט ב-12 באוגוסט 1944.

## רקע
רוקוול הגה את הרעיון לציור כאשר נסע ברכבת עם אנשי שירות ומשפחותיהם. את הדוגמנים צייר רוקוול בקרון רכבת לא בשימוש על ציפוי של רכבת רוטלנד הנוסעת מורמונט לניו יורק. רוקוול לא היה מרוצה מהאזור סביב ראשיהם של בני הזוג המאוהבים בסקיצה הראשונית שלו, שהובילה לציור הסופי וכיסה את האזור בדף נייר נוסף כדי להתאים את הפוזה של הזוג.

## תיאור הציור
הציור "ילדה קטנה מתבוננת באוהבים ברכבת" מתאר קרון רכבת צפוף. ניתן לראות זוג צעיר חסר פנים מתכרבל באחד המושבים; ראשיהם ביחד והרגליים שלובות זו בזו על גבי כמה מזוודות במושב הפונה ישירות מולם. מעיל חילות האוויר של צבא ארצות הברית של האיש תלוי מעל בני הזוג. נקודת המיקוד של הציור היא ילדה בת שש במושב מול בני הזוג שליד אמה. מבלי שהזוג הבחין בה, היא כורעת על מושבה ומתבוננת בהם. נראה שהיא לא מעוניינת ברגע האינטימי. ברקע ניתן לראות את זרועו של הפקח, עם כרטיס ביד. כובע "דיקסי גביע" של מלח בצי ארצות הברית ושיער של בת זוגו ניתן לראות במושב מאחורי הזוג.

היסטוריון האמנות הפופולרית כריסטופר פינץ' מצא שהציור הוא דוגמה טובה לסגנון הבשל של רוקוול והשווה את הציור לתמונה של אנרי קרטייה ברסון. סקיצת העיפרון לציור זה נמצאת באוסף האמנות האישי של ג'ורג' לוקאס ונכללה בתערוכת אוסף האמנות של סטיבן ספילברג במוזיאון סמית'סוניאן לאמנות אמריקאית שהוצגה בשנת 2010.

## הערות שוליים

קטגוריה:נורמן רוקוול
קטגוריה:ציור ריאליסטי
קטגוריה:ציורים משנות ה-1940
קטגוריה:ציור אמריקאי
קטגוריה:רכבות באמנות
ביג דיג

**ביג דיג** (באנגלית: **Big Dig**, בתרגום חופשי: "החפירה הגדולה") הוא הכינוי שניתן ל**פרויקט העורק המרכזי/מנהרה** (Central Artery/Tunnel Project (CA/T)) בעיר בוסטון, בירת מדינת מסצ'וסטס שבארצות הברית. מטרת הפרויקט הייתה להקל על עומס התנועה בעורק התנועה העיקרי בכיוון צפון-דרום, בליבה של העיר, באמצעות הקמת מספר מיזמי תשתית. היה זה מגה-פרויקט, היקר ביותר בתחום הדרכים בהיסטוריה של ארצות הברית. הוא הוצא לפועל בשנים 1991–2006, תוך חריגה עצומה מעלותו המתוכננת ושורה של תקלות ומחלוקות.

## הפרויקט
300px|ממוזער|שמאל|אתרי הבנייה של הפרויקט - מסומנים בצבע ורוד
הצורך בפרויקט והוצאתו לפועל נבעו מעומסי תנועה חמורים בכביש הבין-מדינתי 93 (I-93), שהיווה את "העורק המרכזי" לתנועה בעיר בכיוון צפון-דרום. העומס נבע גם מכך שאל כביש עורקי זה הגיעה תנועה שמגמת פניה הייתה ממזרח למערב, ולהפך, והשתמשו בו כדי להגיע אל היציאות ממנו לכיוונים אלו. עומסים אלו גרמו לפקקי תנועה חמורים גם ברחובות העיר הסמוכים לעורק המרכזי, שהם, בחלקם, עתיקים וצרים, ולא נבנו במקור בממדים הדרושים לנשיאת עומס תנועה כה גדול.

לצורך הקלת העומס ננקטו במסגרת הפרויקט הצעדים הבאים:
* העתקת הכביש I-93 מפני השטח אל מנהרת א'וניל  - מנהרה תת-קרקעית בת ארבעה נתיבים לכל כיוון ובאורך של 2.4 קילומטר, שנחפרה מתחת לעיר. לאחר השלמתה והעברת התנועה אליה נהרס הכביש I-93 בנתיבו שמעל פני השטח, ועל שטחו הוקם הפארק העירוני על שם רוז פיצג'רלד קנדי .
* הארכת הכביש הבין-מדינתי 90, שהגיע ממערב אל דרום מרכזה של העיר, בנתיב שהתמשך מזרחה ולאחר מכן בכיוון צפון במנהרת טד ויליאמס  מתחת לקרקעית נמל בוסטון עד לנמל התעופה הבינלאומי לוגן במזרח העיר. בדרך זו הוסטה מכביש 93 תנועה רבה שמגמת פניה הייתה אל נמל התעופה.
* הקמת גשר רחב - גשר לאונרד זאקים  - על הנהר צ'ארלס מצפון למרכזה של העיר, וניתוב התנועה בכביש 93 דרכו
* בנייה מחדש של מעגל לוורט  - מחלף בצפונו של גשר זאקים החדש, שניתב תנועה רבה מצפון-מזרח אל כבישים בחלקו המערבי של מרכז העיר

התכנון בפועל של הפרויקט נמסר לחברת בכטל והחל בשנת 1982. עבודות ההקמה החלו ב-1991 ונועדו להסתיים ב-1998, אך הסתיימו בפועל בשנת 2006 ובאופן רשמי בסוף שנת 2007. עלות הפרויקט נחזתה להיות 2.8 מיליארד דולר (7.4 מיליארד במחירי 2020), אך חרגה מההערכה בשיעור של כ-190 אחוז והגיעה ליותר מ-8.08 מיליארד דולר (21.5 מיליארד במחירי 2020).

הפרויקט היה עתיר בעיות הנדסיות שהעלו את דרגת המורכבות שלו, והצריך שימוש בשיטות הנדסיות מתקדמות. הוא היה כה גדול, עד שהיה הכרח לפצל אותו למספר רב של חלקים, שהוצאו לפועל על ידי שורה של חברות קבלניות. במהלך הקמתו התגלו מספר גדול של פגמי בנייה ונזילות שהיו מקור לסכסוכים רבים. חברות שהיו מעורבות בהקמה שילמו עקב הפגמים פיצויים בגובה של כ-458 מיליון דולר.

## בתרבות
* פרויקט ביג דיג מופיע בסדרת הטלוויזיה הדוקומנטרית "" המשודרת בערוץ דיסקברי וב. הפרק "החפירה הגדולה של בוסטון" שודר ב-28 במאי 2003 כחלק מעונה 1.

## קישורים חיצוניים

* אתר הפרויקט

קטגוריה:ערכים שבהם תבנית בריטניקה אינה מתאימה
קטגוריה:מגה-פרויקטים
קטגוריה:בוסטון: מבנים
קטגוריה:ארצות הברית: תחבורה
King Cotton

"**King Cotton**" (בתרגום חופשי: "**המלך כותנה**", או "**כותנה היא המלך**") הייתה סיסמה של האסטרטגיה הבדלנית במדינות הדרום בארצות הברית, לפני הקמת הקונפדרציה ופרוץ מלחמת האזרחים. הסיסמה שימשה כדי להצדיק את רעיון ההיפרדות מהאיחוד, בטענה שלדרום יש מספיק כוח כלכלי כדי לשרוד לבד, ואין כל סיבה לפחד מעימות צבאי עם הצפון. 

תאוריית "King Cotton" התבססה על מספר הנחות מרכזיות, בהן ששליטה על ייצוא הכותנה תבטיח שגשוג כלכלי עצמאי לקונפדרציה, שתעשיית הטקסטיל של ניו אינגלנד שבצפון תתמוטט ללא הכותנה הדרומית ובריטניה ואולי אף צרפת, שכלכלתן התעשייתית הייתה תלויה בכותנה, ייאלצו להתערב צבאית לטובת הקונפדרציה. הסיסמה צברה תמיכה רחבה בדרום ותרמה להגברת התמיכה בהיפרדות. עד פברואר 1861, שבע מדינות שכלכלתן נסמכה על מטעי כותנה נפרדו מהאיחוד והקימו את הקונפדרציה. שמונה מדינות נוספות שתמכו בעבדות, והיו יצרניות כותנה משניות, בחרו להישאר באיחוד.

כדי להוכיח את כוחה, סוחרי הכותנה הדרומיים הפסיקו באופן עצמאי לשלוח כותנה בתחילת 1861. עם זאת, המהלך הזה התגלה כחסר תועלת. החל מקיץ 1861, הצי של מדינות הצפון הטיל מצור ימי  על כל נמלי הקונפדרציה, מה שחסם מעל 95% מהייצוא. יתר על כן, הנחת ההתערבות האירופית התבררה כשגויה: בריטניה הצליחה למצוא מקורות כותנה חלופיים  הודו, מצרים וברזיל. כמו כן, בריטניה התנגדה לעבדות עוד לפני כן. הציבור הבריטי התנגד בתוקף למדינות שתמכו בה, מה שהקשה על כל תמיכה רשמית בקונפדרציה. 

בסופו של דבר, רעיון ה-"King Cotton" נכשל לחלוטין. האסטרטגיה לא הצליחה להביא לשגשוג כלכלי עבור הקונפדרציה, ולא הצליחה לגייס כסף חיוני למאמץ המלחמתי. הדבר החמור ביותר היה שהאמונה הכוזבת הזו הובילה את מדינות הקונפדרציה להניח שהניצחון בטוח, בתקווה להתערבות אירופית שתבוא בסופו של דבר, אם רק הקונפדרציה תחזיק מעמד מספיק זמן.ממוזער|תמונה פנורמית של שדה כותנה עם הכותרת "'''King Cotton'''" (משמאל).|מרכז|700x700 פיקסלים
## לקריאה נוספת

*  Cotton is king: or, The culture of cotton, and its relation to Agriculture, Manufactures and Commerce; to the free colored people; and to those who hold that slavery is in itself sinful


## קישורים חיצוניים
* קומיקס King Cotton
* 

## הערות שוליים

קטגוריה:סיסמאות
קטגוריה:ארצות הברית: היסטוריה כלכלית
קטגוריה:מלחמת האזרחים האמריקנית
אפוקליפטו

**אפוקליפטו** (באנגלית: **Apocalypto**) הוא סרט הרפתקאות היסטורי אפי אמריקאי משנת 2006 שהופק, נכתב ובוים על ידי מל גיבסון.

## תקציר העלילה
ממלכת המאיה הגדולה עומדת בפני התפוררות וכיבוש, ומנהיגיה מתעקשים שהדרך היחידה להציל אותה היא לרצות את האלים - בעזרת עוד מקדשים ועוד ועוד קורבנות אדם. "כפת יגואר" (רודי יאנגבלאד) הוא גבר צעיר שנבחר להיות קורבן אדם כזה. אבל הוא לא מוכן להיכנע לגורלו, והוא בורח רחוק ככל האפשר.

## הפקה והפצה
כל השבטים והעמים האתניים המתוארים בסרט היו מאיה. בדומה לסרטו הקודם של גיבסון "הפסיון של ישו", כל דיאלוג הוא בקירוב מודרני של השפה העתיקה של הסביבה.

הסרט יצא לאקרנים בצפון אמריקה בדצמבר 2006 וגרף בסוף השבוע הראשון 14.2 מיליון דולר. הבמאי המקסיקני, חואן קטלט, הגיש תביעה נגד גיבסון בטענה כי גנב את רעיונותיו לסרט ממנו. קטלט טען כי גיבסון השתמש בסצנות מתוך סרטו 'בחזרה לאצתלן' משנת 1991 כבסיס לסרט. גם צאצאי בני המאיה, תושבי גואטמלה, יצאו נגד הסרט בטענה שהוא יצירה גזענית. הם קובלו על כך, ששפיכות הדמים המתוארת בו מוגזמת, ומתארת את בני המאיה כפראים וכברברים רצחנים, שיכלו להיוושע רק על-ידי הספרדים.

## קישורים חיצוניים

**ביקורות**
* 
*
* 

## הערות שוליים

קטגוריה:סרטים אפיים
קטגוריה:סרטים באנגלית
קטגוריה:סרטי 2006
קטגוריה:סרטים בבימויו של מל גיבסון
קטגוריה:סרטים עם מוזיקה מאת ג'יימס הורנר
המונומנטים ההיסטוריים של קיוטו העתיקה

**המונומנטים ההיסטוריים של קיוטו העתיקה (קיוטו, אוג'י ואוצו)** מקיפים 17 אתרים ביפן בתוך העיר קיוטו ביפן ובסביבתה הקרובה שהוגדרו בשנת 1994 כאתר מורשת עולמית של אונסק"ו. בשנת 794 העבירה המשפחה הקיסרית היפנית את הבירה להיאן-קיו. היאן-קיו ממוקמת בעיר קיוטו של ימינו, עיר המחקה את לוו-יאנג, בסין. האתרים נמצאים בשלוש ערים: קיוטו ו במחוז קיוטו, ו במחוז שיגה. אוג'י ואוצו גובלים בקיוטו בדרום ובצפון, בהתאמה. מתוך המונומנטים, 13 הם מקדשים בודהיסטיים, שלושה הם מקדשי שינטו, ואחד הוא . האתרים כוללים 38 בניינים שהוגדרו על ידי ממשלת יפן כאוצרות לאומיים, 160 נכסים המוגדרים כ"נכסי תרבות חשובים", שמונה גנים המוגדרים כ"מקומות מיוחדים של יופי נופי", וארבעה גנים המוגדרים כ"מקומות של יופי נופי".

## תהליך הבחירה
בקיוטו יש מספר ניכר של מבנים היסטוריים, בניגוד לערים יפניות אחרות שאיבדו מבנים בפלישות ובמלחמות, והיא כוללת את הריכוז הגדול ביותר של נכסי תרבות מוכרזים ביפן. אף על פי שהושחתה על ידי מלחמות, שריפות ורעידות אדמה במהלך אחת עשרה מאות השנים שלה כבירה הקיסרית נחסך מקיוטו הרבה מההרס והסכנות של מלחמת העולם השנייה. היא ניצלה מהפצצות בפצצות התבערה של ערים גדולות אחרות ביפן, בין השאר כדי לשמר אותה כמטרה העיקרית של פצצת האטום. מאוחר יותר הוא הוסר מרשימת מטרות הפצצות האטומיות בהתערבות אישית של שר המלחמה הנרי סטימסון, שכן סטימסון רצה להציל את המרכז התרבותי הזה שהכיר מירח הדבש שלו ומביקורים דיפלומטיים מאוחרים יותר. כתוצאה מכך, נוספה נגסאקי כמטרה.

17 הנכסים של אתר המורשת העולמית מקורם בתקופה שבין המאה ה-10 למאה ה-19, וכל אחד מייצג את התקופה בה נבנה. החשיבות ההיסטורית של אזור קיוטו נלקחה בחשבון על ידי אונסק"ו בתהליך הבחירה.

## רשימת האתרים
הטבלה מפרטת מידע על כל אחד מ-17 הנכסים הרשומים ברשימת אתר המורשת העולמית:
:**שם**: בעברית וביפנית
:**סוג**: מטרת האתר. הרשימה כוללת 13 מקדשים בודהיסטים ("-ג'י"), 3 מקדשי שינטו ("-ג'ינג'ה"), וטירה אחת ("-ג'ו").
:**תקופה**: פרק זמן בעל משמעות, בדרך כלל של המבנה
:**מיקום**: מיקום האתר (לפי רובע) ולפי קואורדינטות גאוגרפיות
:**תיאור**: תיאור קצר של האתר

## קישורים חיצוניים


* Historic Monuments of Ancient Kyoto (Kyoto, Uji and Otsu Cities) - UNESCO World Heritage Centre
* World Heritage Historic Monuments of Ancient Kyoto
* Welcome to Kyoto - World Heritage Map


## הערות שוליים

קטגוריה:קיוטו: מבנים
קטגוריה:יפן: מקדשים בודהיסטיים
קטגוריה:יפן: מקדשי שינטו
זכויות להט"ב בסורינאם

**לסביות, הומואים, טרנסג'נדרים וביסקסואלים (להט"ב)** **ב[[סורינאם]]** מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית של גברים ונשים היא חוקיות בסורינאם מאז 1869 בעוד קיימת הגנה מוחלטת מפני אפליה על רקע נטייה מינית דברי שטנה, מתן סחורות ושירותים ותעסוקה מאז 2015. עם זאת, נישואים חד-מיניים ואיחודים אזרחיים בין זוגות חד מיניים אינם מוכרים בחוק. אף על פי אי הכרתן של מערכות יחסים חד מיניות בחוק, סורינאם מחויבת משפטית לפסיקת בית הדין האינטר-אמריקאי לזכויות אדם מינואר 2018, שקבעה כי הכרה בנישואים חד מיניים היא זכות אדם המוגנת על ידי האמנה האמריקאית לזכויות אדם עליה חתומה.

במאי 2015, "PlanetRomeo", רשת להט"ב חברתית, פרסמה את אינדקס האושר הראשון שלה (GHI) בו גברים הומוסקסואלים מלמעלה מ-120 מדינות נשאלו על איך הם מרגישים לגבי השקפת החברה על הומוסקסואליות, איך הם חווים את הדרך שבה הם מתקבלים על ידי אנשים אחרים ועד כמה הם מרוצים מחייהם. סורינאם דורגה במקום ה-46 עם ציון "GHI" במקום ה-48. בעוד שהומוסקסואליות הוחשבה בעבר כטאבו בחברה הסורינאמית, מחקרים לאורך השנים מצאו כי הגישות החברתיות במדינה מוגדרות במגמת עלייה ברמת קבלת חברי הקהילה בשנים האחרונות.

## מעמד בחוק
פעילות הומוסקסואלית הפכה לחוקית בסורינאם מאז 1869. עם זאת, גיל ההסכמה איננו מוגדר כשווה בין זוגות הטרוסקסואלים (16) להומוסקסואלים (18).

## הכרה במערכות יחסים חד מיניות
סורינאם אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).

ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם (בהן סורינאם) מחויבות לאפשר לזוגות חד מיניים להינשא. הפסיקה, שקבעה תקדים מחייב למדינות רבות באמריקה הלטינית, קובעת כי,

## הגנה מפני אפליה
במרץ 2015 הציגה הממשלה חקיקה עבור דברי שטנה הכוללת נטייה מינית כאיסור על אפליה. סעיפים 175, 175א ו-176 של חוק העונשין של סורינאם עודכנו כך שיכללו נטייה מינית בתוכנם לאחר מכן. עבירה על חוק זה עלולה לגרור עונש מאסר של עד שנה או קנס. בנוסף, סעיפים 176ג ו-500א אוסרים אפליה על רקע נטייה מינית בתעסוקה ובמתן סחורות ושירותים.

## זהות מגדרית
בינואר 2017, בית משפט מחוזי העניק לאישה טרנסג'נדרית את הזכות לשנות את מגדרה באופן רשמי בלשכה המרכזית לעניינים אזרחיים והורתה למרשם לשנות רשמית את הרישום שלה כדי לשקף את מעמדה. איגוד הכנסיות הפנטקוסטליות בסורינאם (VVPES) והאגודה האסלאמית של סורינאם (SIV), שמחו נגד מתן זכות להכרה בהתאמה מגדרית עבור טרנסג'נדרים ציינו כי "יקבלו את פסק הדין". בפברואר 2017 ערערה הלשכה המרכזית לעניינים אזרחיים על פסיקת בית המשפט.

## תנאי מחיה
מצעד זכויות הלהט"ב הציבורי הראשון של סורינאם התקיים ב-11 באוקטובר 2011 (יום היציאה מהארון הבינלאומי) בפרמריבו, בעקבות הערות הומופוביות מטעם חבר הפרלמנט רוני אסבינה נגד הומוסקסואליות. שני חברי האספה הלאומית, בהם חריש מונורת', השתתפו באירוע. ציונו אורגן בחלקו על ידי "Suriname Men United", ארגון הגברים ההומואים הגדול במדינה.

קבוצות למען זכויות להט"ב נוספים במדינה כוללות את "PAREA" ו-"LGBT Platform Suriname" אשר מארגנות לעיתים סמינרים עם המשטרה בנושאי זיהוי אלימות נגד להט"ב, והכרה משפטית בזוגות חד מיניים.

בסוף 2016, שרת המשפטים ג'ניפר ואן דייק-סילוס ארגנה מספר דיונים ציבוריים עבור זכויות להט"ב בשיתוף החברה האזרחית בסורינאם.

## טבלת סיכום

## הערות שוליים

סורינאם
קטגוריה:סורינאם
סורינאם
קרחון בינדשאדלר

**קרחון בינדשאדלר** (באנגלית: **Bindschadler Glacier**) הוא קרחון בחלקו הצפון- מערבי של רכס החברה המלכותית באזור חוף סקוט של ארץ ויקטוריה שבאנטארקטיקה.

הקרחון זורם לכיוון צפון בין הר טייבל לבין מצוק פלטפורם.

קרחון בינדשאדלר נשפך אל קרחון עמנואל.

## היסטוריה
### מקור השם

שמו של הקרחון ניתן לו בשנת 1992 על ידי הוועדה המייעצת לשמות אנטארקטיים.

הקרחון נקרא על שם חוקר הקרחונים רוברט איי. בינדשאדלר (Robert A. Bindschadler), שהיה החוקר הראשי של מחקרי מרכז טיסות החלל גודארד של נאס"א מאז שנת 1983 עבור תוכנית המחקר האנטארקטית של ארצות הברית, במסגרת חקר יריעת הקרח המערב אנטארקטית, וכן חקר את זרמי הקרח בחוף סיפל הסמוך, והאינטראקציה שלהם עם מדף הקרח רוס, ואת התפקיד של יריעות קרח הקוטב והשפעתם על התחממות האקלים העולמית.

## לקריאה נוספת

• Qiang Shen, Hansheng Wang, C. K. Shum, Liming Jiang, Houtse Hsu, Fan Gao & Yingli Zhao (2021), **[https://www.tandfonline.com/doi/full/10.1080/17538947.2020.1862317 Antarctic-wide annual ice flow maps from Landsat 8 imagery between 2013 and 2019]**, International Journal of Digital Earth, 14:5, 597-618, DOI: 10.1080/17538947.2020.1862317

## קישורים חיצוניים
* קרחון בינדשאדלר באתר הסקר הגאולוגי של ארצות הברית
* קרחון בינדשאלדר באתר הגאזט האנטארקטי המשווה SCAR של ממשלת אוסטרליה

## הערות שוליים

בינדשלאר
המזרחי (מפלגה)

**המזרחי** (פירושו - מרכז רוחני) הייתה תנועה פוליטית ומפלגה בישראל, והיא אחת ממפלגות אבותיה של מפלגת הבית היהודי.

## היסטוריה
תנועת המזרחי נוסדה בשנת 1902 בווילנה כארגון ציוני דתי ביוזמתו של הרב יצחק יעקב ריינס בתגובה להחלטתו של הקונגרס הציוני העולמי לכלול את החינוך בתחומי פעילותה של ההסתדרות הציונית העולמית, שכן עלה החשש שהרוב החילוני יכתיב את מדיניות החינוך של התנועה הציונית. בנוסף היה לה גם איגוד מקצועי, הפועל המזרחי, אשר ההחל בשנת 1921. במנדט הבריטי, התפתחה התנועה למפלגה, המזרחי.

לבחירות לאספה המכוננת היא התמודדה במסגרת רשימה משותפת בשם החזית הדתית המאוחדת, לצד הפועל המזרחי, אגודת ישראל ופועלי אגודת ישראל. המפלגה זכתה ב-16 מנדטים, מתוכם מפלגת המזרחי היוותה ארבעה, והפכה למפלגה השלישית בגודלה בכנסת, אחרי מפא"י ומפ"ם. היא הוזמנה להצטרף לממשלת הקואליציה על ידי דוד בן-גוריון.

לחזית הדתית המאוחדת היה חלק מרכזי בהפלת הממשלה הראשונה, עקב אי הסכמה עם מפא"י בסוגיות החינוך במחנות העולים החדשים ובמערכת החינוך הדתית וכן דרישותיה לסגור את משרד האספקה והקיצוב ואיש עסקים שמונה לשר המסחר והתעשייה. בן-גוריון התפטר ב-16 באוקטובר 1950. אך קמה הממשלה השנייה, עם אותם שותפים ושרים קואליציוניים כמו קודם.

בבחירות לכנסת השנייה, התמודדה המפלגה לבדה לכנסת וזכו בשני מושבים בלבד. הם הצטרפו לקואליציה שהרכיבה את הממשלה השלישית, ושני חברי הכנסת שלה הפכו לשרים - דוד צבי פנקס הפך לשר התחבורה, ומרדכי נורוק לשר שירותי הדואר. עם זאת, כאשר הממשלה השלישית קרסה, גם פנקס וגם נורוק איבדו את תפקידי השרים שלהם, אף על פי שהמפלגה נשארה בקואליציות של הממשלות הרביעית, החמישית והשישית.

לקראת בחירות 1955 שילבה המפלגה את תאומה האידאולוגית, הפועל המזרחי, והקימה את החזית הדתית לאומית שוב. המפלגה החדשה זכתה ב-11 מושבים (אם כי רק שניים הוחזקו בידי חברי מזרחי), מה שהפך אותה לרביעית בגודלה, ושוב היו שותפות קואליציוניות בשתי ממשלות הכנסת השלישית. בשנת 1956, איחוד שתי המפלגות נעשה קבוע, והשם שונה למפלגה הדתית לאומית (או מפד"ל).

## נציגי המפלגה בכנסת

## קישורים חיצוניים

* היסטוריית המפלגה, באתר הכנסת 

## הערות שוליים

קטגוריה:מפלגות יהודיות דתיות בישראל
קטגוריה:מפלגות היסטוריות
קטגוריה:מפלגות ציוניות
קטגוריה:מפלגות ביישוב
קטגוריה:תנועת המזרחי
הרמן ארנסט פרוינד

**הרמן ארנסט פרוינד** (בדנית: **Hermann Ernst Freund**, 15 באוקטובר 1786, אוטלדה – 30 ביוני 1830, קופנהגן) היה פסל דני.

## ביוגרפיה
הרמן ארנסט פרוינד נולד באוטלדה, עיירה בקרבת ברמן. הוא למד באקדמיה הדנית המלכותית לאמנויות יפות בקופנהגן ועל עבודות שנעשו בתקופה זו הוא קיבל מדליית זהב ו-4 מדליות כסף.

לאחר סיום הלימודים הוא בילה עשר שנים ברומא בה היה העוזר הקרוב של ברטל תורוואלסן. באותה תקופה הוא עשה מספר פסלים של דמויות מהמיתולוגיה הנורדית ופסלים לכנסיות של דנמרק.

בחזרה לקופנהגן בשנת 1827 פרוינד החל ללמד באקדמיה לאמנויות בה למד ובשנת 1829 מונה לפרופסור.

העבודה הגדולה של פרוינד אפריז שכלל מספר דמויות וסצנות ממיתולוגיה נורדית היה מוצג בארמון המלך. הוא נהרס בשריפה גדולה של שנת 1884. דגם של היצירה מוצג במוזיאון לאמנות בקופנהגן.

## גלריה: עבודותיו של פרונד


קובץ:Odin_(1825-1827)_by_H._E._Freund.jpg|אודין, 1825-1827
קובץ:Thor_(1829)_by_H._E._Freund.jpg|תור, 1829
קובץ:Fate.jpg|גורל



## קישורים חיצוניים

* ביוגרפיה

קטגוריה:פסלים דנים
קטגוריה:ילידי 1786
קטגוריה:נפטרים ב-1840
תיזנית

**תיזנית** (בברברית: ⵜⵉⵣⵏⵉⵜ ; בערבית: **تزنيت** - **תזנית**) היא עיר במערב מרוקו, לחופי האוקיינוס האטלנטי, מרכז מחוז תיזנית. בעיר מתגוררים כ-75 אלף תושבים.

העיר ממוקמת כ-80 ק"מ מאגדיר, על צומת כבישים מרכזיים. היישוב הוכרז כעיר על ידי חסן הראשון, סולטאן מרוקו בשנת 1881.

בין נקודות הציון של העיר – ארמון המושל והעיר העתיקה, המוקפת חומה עם חמישה שערים.

העיר משמשת מרכז לייצור תכשיטים מכסף.

## יהודי תיזנית
בעיר הייתה קיימת קהילה יהודית. בתחילת המאה ה-20 היא מנתה כ-200 יהודים. הם התפרנסו בעיקר מצורפות. בשנות ה-30 של המאה ה-20 גדל מספר היהודים ל-350, ובשנות ה-50 לכ-450. הרב יוסף אוחיון היה בין ראשי הקהילה באותה תקופה. הוא נטמן בעיר, ובשנת 2002 הועבר קברו לצפת.

כמעט כל יהודי העיר עזבו אותה.

## ערים תאומות
* 
* 

## קישורים חיצוניים

* 
* תיאור העיר באתר התיירות של מרוקו 
* 
* 

קטגוריה:מרוקו: ערים
קטגוריה:מרוקו: ערי חוף
מגדל מקפת

**מגדל מקפת קרנות פנסיה וקופות גמל בע"מ** היא קרן פנסיה. החברה הוקמה בדצמבר 1995 ונמצאת בבעלותה של מגדל חברה לביטוח.

יו"ר דירקטוריון החברה מפברואר 2020 הוא רן עוז. מנכ"ל החברה מאוגוסט 2021 הוא עמית אורון.

## היסטוריה
ממוזער|שמאל|260px|סמליל מקפת החדשה, לאחר ההפרדה מהקרן הוותיקה
במסגרת ההתמודדות עם משבר קרנות הפנסיה הגרעוניות, בשנת 1995 נסגרו קרנות הפנסיה הגרעוניות (מרביתן בשליטת ההסתדרות הכללית) להצטרפות של עמיתים חדשים. כדי לאפשר ביטוח פנסיוני למצטרפים חדשים, נפתחו קרנות פנסיה חדשות, מהן בשליטת הקרנות הוותיקות, שתנאיהן היו נחותים מתנאיהן של הקרנות הוותיקות והבטיחו איזון אקטוארי. בפרט, לעומת השיטה של "זכויות מוגדרות" (defined benefits), שאפיינה את הקרנות הוותיקות ויש בה סיכון גדול לכניסה לגרעון אקטוארי, בקרנות החדשות הונהגה שיטה של "הפרשות מוגדרות" (defined contributions), שבה הסיכון לכניסה לגרעון אקטוארי קטן. בנוסף הוגבלו העמיתים בקרנות הוותיקות בצבירת זכויות על גידול בשכרם, וביטוח פנסיוני בגין חריגה מהגבול שנקבע הופנה לקרנות החדשות. גם הסבסוד הממשלתי, בדמות איגרות חוב בלתי סחירות הנושאות ריבית גבוהה מריבית השוק, צומצם בקרנות החדשות, יחסית לזה שניתן לקרנות הוותיקות.

במסגרת הסדר זה הקימה קרן מקפת הוותיקה, בדצמבר 1995, את הקרן "מקפת החדשה", שיועדה למצטרפים חדשים. בחודש יולי 2002 המליץ בנק ישראל "לסגור את קרנות הפנסיה החדשות בפני עמיתים נוספים, משום שאף הן סובלות מגרעונות אקטואריים עימם אין להשלים, והן עדיין נשענות, ב-70% מהתיק, על איגרות חוב ממשלתיות, לא-סחירות".

במסגרת הסדר קרנות הפנסיה הגרעוניות, שנעשה בשנת 2003, נדרשו קרנות הפנסיה הגרעוניות למכור את קרנות הפנסיה החדשות שבשליטתן. בהתאם לכך, חמש קרנות פנסיה חדשות, שהיו בבעלותן של קרנות פנסיה גרעוניות, נמכרו לחברות ביטוח, וכספי המכירה נכנסו לחשבונן של הקרנות הוותיקות. במסגרת זו "מקפת החדשה" נמכרה בספטמבר 2004 לחברת הביטוח "מגדל" תמורת 201 מיליון ש"ח.

שם הקרן שונה ל"מגדל מקפת קרנות פנסיה וקופות גמל בע"מ", והיא הפכה לקרן הפנסיה העיקרית של "מגדל". מנכ"ל החברה בשנים 2011–2019 היה בצלאל צוקר, והוא הוביל מיזוג של קרנות נוספות של קבוצת "מגדל" לתוך "מגדל מקפת". באפריל 2021 מוזגה לתוכה קרן הפנסיה "יוזמה קרן פנסיה לעצמאיים", שאף היה הייתה בבעלות "מגדל".

## קישורים חיצוניים
* 
* תקנון מגדל מקפת אישית, באתר "בי. פור תכנון פרישה"
* תקנון מגדל מקפת משלימה, באתר "בי. פור תכנון פרישה"

## הערות שוליים

קטגוריה:ביטוח פנסיוני בישראל
קטגוריה:מגדל אחזקות ביטוח ופיננסים
דרמטילומניה

**[[הפרעה נפשית|הפרעת]] חיטוט בעור** (**Excoriation of skin**), המכונה גם **דרמטילומניה**, מתאפיינת בהתנהגות חזרתית וכפייתית של חיטוט בעור, המובילות לנזק ברקמות.

בעבר, נחשבה ההפרעה לנגזרת של הפרעות שליטה בדחפים, אך כיום היא מופיעה כקטגוריה אבחונית נפרדת, כאשר עדיין קיימת מחלוקת בין השתייכותה לספקטרום של הפרעה טורדנית-כפייתית (OCD) או כהפרעה המשויכת להרגלים כפייתיים מזיקים בעור –  (BFRBs), בדומה להפרעת תלישת שיער וכסיסת ציפורניים כפייתית. כמו כן, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית כפייתית.

על פי הנתונים הרפואיים, כפי שמופיעים בסקרים אפידמיולוגיים, שכיחותה של הפרעת חיטוט בעור נעה בין 3%–5% בקרב האוכלוסייה הכללית. במחקרים אחרונים מקובל לסווג הפרעה זו תחת הפרעות של התנהגות חזרתית הקשורה לגוף (behaviors repetitive focused body – s’BFRB). בנוסף, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית:
* סוג קומפולסיבי – בו תכלית הגירוד היא להפחית חרדה אובססיבית (לכן נחשב טקס קומפולסיבי)
* סוג אימפולסיבי – בו תכלית הגירוד היא הקלה גופנית (לכן נחשב התנהגות דחפית)
* סוג מעורב – בו מתקיימים במקביל שני הסוגים הקודמים

## קישורים חיצוניים

## הערות שוליים

קטגוריה:מחלות עור והרקמה התת-עורית
קייל אלן

**קייל אלן** (באנגלית: **Kyle Allen**; נולד ב-10 באוקטובר 1994) הוא שחקן ורקדן בלט אמריקאי.

## ביוגרפיה
אלן נולד בליברמור, קליפורניה. הוא החל להתאמן באקרובטיקה בגיל צעיר, ולמד באקדמיית לבלט קירוב בוושינגטון הבירה. עם סיום לימודיו בתיכון, עבר ללוס אנג'לס והשתתף בקליפ של מאסטר פי .

## קריירה
אלן לוהק ביולי 2015 לתפקיד ראשי בסדרת הדרמה "הדרך" בכיכובם של אהרון פול ומישל מונאהן, והופיע בכל 36 הפרקים.  עם סיום הסדרה ב-2018, אלן הופיע בתפקיד חוזר בסדרה "אימה אמריקאית".  בשנת 2019 לוהק לתפקיד בלקן, אחד מחבורת הג'טס בסרטו של סטיבן ספילברג "סיפור הפרברים", גרסה מחודשת לסרט משנת 1961, עיבוד למחזמר בברודוויי. 

בשנת 2021, לוהק אלן לתפקיד רומיאו לתפקיד בסרט "רוזלין", שחזור מודרני למחזה רומיאו ויוליה בכיכובם של קייטלין דיוור ואיזבלה מרסד,  ולתפקיד בסרט " *The Greatest Beer Run Ever"*, בכיכובם של זאק אפרון וראסל קרואו.  ב-28 בינואר 2022 אלן לוהק לתפקיד הי-מן בחידוש הלייב אקשן של נטפליקס לשליטי היקום.

בשנת 2023 השתתף בסרט של קנת בראנה "רדופים בוונציה" המבוסס על עלילת הספר "תעלומת הרצח במסיבה" מאת אגאתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022).

בשנת 2025 כיכב אלן בסרט "הרשימה של החיים" (אנ'), דרמה רומנטית של נטפליקס, לצידה של סופיה קרסון.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:רקדני בלט אמריקאים
קטגוריה:אמריקאים שנולדו ב-1994
יחסי אזרבייג'ן–הונגריה

260px|ממוזער|נשיא אזרבייג'ן אילהם אלייב (מימין) נפגש עם ראש ממשלת הונגריה ויקטור אורבאן בעת ביקורו בבאקו, 2016
**יחסי אזרבייג'ן–הונגריה** הם היחסים הדיפלומטיים בין הרפובליקה של אזרבייג'ן ולבין הונגריה. היחסים כוננו שנה לאחר הכרזת העצמאות של אזרבייג'ן מן ברית המועצות.

## רקע
הונגריה הכירה בעצמאותה של הרפובליקה של אזרבייג'ן ב-26 בדצמבר 1991 והיחסים הדיפלומטיים כוננו ב-27 בנובמבר 1992. שגרירות הונגריה באזרבייג'ן הוקמה ב-12 בינואר 2009. שגרירות אזרבייג'ן בהונגריה נפתחה בספטמבר 2004.

ב-11 בנובמבר 2014 הונגריה חתמה על הסכם שותפות אסטרטגי עם אזרבייג'ן. מלבד ההסכם העיקרי, מסמך תעופה המשתף פעולה בהתחלת טיסות ישירות בין בודפשט לבאקו, הסכם מלגות ל-200 סטודנטים אזרים בהונגריה, והסכמים נוספים בנושאי ספורט, נוער ותיירות נחתמו באותו יום.

## מיעוט אזרי בהונגריה
בהונגריה חיים כמה מאות אזרים.

## ביקורים הדדיים ברמה גבוהה
* 4-5 בדצמבר 1994 - ביקור של נשיא אזרבייג'ן היידר אלייב בהונגריה.
* 18–19 בפברואר 2008 - ביקורו הרשמי של נשיא אזרבייג'ן אילהם אלייב בהונגריה.
* 7–8 ביולי 2008 - ביקורו הרשמי של ראש ממשלת הונגריה פרנץ ג'ורצ'אן באזרבייג'ן.
* 14 בנובמבר 2008 - ביקור של ראש ממשלת הונגריה ג'ורצ'אן באזרבייג'ן.
* 26–27 בינואר 2009 - ביקור של נשיא אזרבייג'ן אילהם אלייב בהונגריה.
* 13–14 בספטמבר 2010 - ביקורו הרשמי של ראש ממשלת הונגריה ויקטור אורבן באזרבייג'ן.
* 10–12 בנובמבר 2011 - ביקור נשיא הונגריה, פאל שמיט באזרבייג'ן.
* 29 ביוני-1 ביולי 2012 - ביקורו הרשמי של ראש ממשלת הונגריה ויקטור אורבן באזרבייג'ן.
* 11–12 בנובמבר 2014 - נשיא אזרבייג'ן אילהם אלייב ביקר בהונגריה.
* 6 במרץ 2016 - ראש ממשלת הונגריה ויקטור אורבן נפגש עם נשיא אזרבייג'ן אילהם אלייב בבאקו.

## חינוך
אזרבייג'ן נחשבת לאחד השווקים המבטיחים ביותר עבור אוניברסיטאות הונגריות המבקשות למשוך סטודנטים זרים, ואוניברסיטאות מובילות בהונגריה מוכנות לספק לסטודנטים אזרים השכלה איכותית במגמות כמו יחסים בינלאומיים, ניהול, ICT, רפואה, חקלאות, הנדסה, ואספקת מים. הזדמנות ללימוד סטודנטים אזרבייג'נים בהונגריה נוצרה על ידי הסכם על תוכנית מלגות לסטודנטים, שנחתם ב-2012 בבודפשט בשולי ישיבת הוועדה הבין-ממשלתית לשיתוף פעולה כלכלי. החל משנת 2015 הונגריה תקבל 200 סטודנטים אזרים במסגרת תוכנית זו והצד ההונגרי ישלם עבור חינוך, יספק מעונות ויעניק לסטודנטים מלגה חודשית בשווי של כ-40,460 פורינט (~125 יורו).

## צדקה
אזרבייג'ן תתמוך במכון ההונגרי לילדים עיוורים. אבן היסוד של אגף חדש של מכון לאסלו באתיאני לילדים עיוורים, שיוקם בחלקו מכספים אזרים, הונחה בבודפשט בינואר 2014. הפרויקט יעלה 500 מיליון פורינט (1.67 מיליון יורו), מתוכם 240 מיליון יכוסו על ידי הקרן האזרבייג'נית.

## נציגויות דיפלומטיות
* לאזרבייג'ן יש שגרירות בבודפשט, בירת הונגריה.
* להונגריה יש שגרירות בבאקו, בירת אזרבייג'ן.

## ראו גם
* רצח גורגן מרגריאן

## קישורים חיצוניים

*יחסי אזרבייג'ן – הונגריה באתר משרד החוץ ההונגרי

קטגוריה:ערכים ללא קטגוריות פיזיות - יחסי חוץ
קלי ברגלנד

**קלי ברגלנד** (באנגלית : **Kelli Berglund**; נולדה ב-9 בפברואר 1996) היא שחקנית אמריקאית. היא ידועה מגילומה של ברי דבנפורט בסדרה "מעבדה לכוחות על" (2012–2016) של דיסני XD ומהספין-אוף שלה "מעבדה לכוחות על: יחידת עילית" (2016). בהמשך, היא כיכבה בתור קריסטל טיילר בסדרת הדרמה "Heels" (2021–2023) מבית רשת Starz.

## ביוגרפיה
ברגלנד נולדה וגדלה במורפארק , קליפורניה, שם היא ממשיכה לגור עם הוריה, מארק ברגלנד ומישל בלנדי, ואחותה הצעירה, קירה (ילידת 2002). היא בוגרת תוכנית הלימודים העצמאיים של תיכון מורפארק. בזמנה הפנוי היא אוהבת לשחות ולצלם.

## קריירה
ברגלנד החלה את הקריירה שלה בגיל צעיר בסדרה לילדים "היפ הופ הארי" ששודרה בערוץ TLC. היא הופיעה בכמה תוכניות בטלוויזיה בהן "האם אתה חכם מתלמיד כיתה ה?", ו-"המפיק הבא של אמריקה". ברגלנד הופיעה גם בסרט הקצר, "ביי ביי בנג'מין". ברגלנד דגמנה בקמפיינים פרסומיים עבור חברות רבות בהן אולד נייבי, יונדאי, בראץ, מקדונלד'ס ומאטל. היא גם הופיעה בקמפיינים פרסומיים עבור ריבוק ואקדמיית קמרילו לאמנויות הבמה.

מ-2012 עד 2016, ברגלנד כיכבה בתפקיד ברי בסדרת הטלוויזיה מבית ערוץ דיסני, "מעבדה לכוחות על" לצד טיירל ג'קסון ויליאמס, בילי אונגר וספנסר בולדמן. היא המשיכה לשחק באותו תפקיד בספין אוף של הסדרה, "מעבדה לכוחות על: יחידת עילית".

בשנת 2013, ברגלנד שיחקה בתפקיד אורח בסדרה "בית ספר לאמנויות לחימה", שם גילמה את ילדת הפלא הקראטה סלואן ג'נינגס. בפרק זה, דמותה שרה את השיר "Had Me @ Hello" בדואט עם קים קרופורד, שאותה גילמה אוליביה הולט.

בשנת 2014 שיחקה בסרט המקורי של ערוץ דיסני, "החבר המושלם שלי". בסרט היא שיחקה בתפקיד מיי הארטלי, צעירה בעלת ידע טכנולוגי שיחד עם חברתה הטובה ביותר, מתכננות תוכנית ליצור את חבר מושלם. היא שרה את "Something Real" עם צ'יינה אן מקליין שהושמע לראשונה ב-29 ביולי 2014.* *

בשנת 2016, השתתפה ברגלנד בסרט הטלוויזיה של NBC, "חג המולד של הרבה צבעים של דולי פרטון: מעגל האהבה", וגילמה את התפקיד של ווילדיין פרטון, אחותה הגדולה של דולי פרטון. באותה שנה, היא שיחקה בסרט "להעלות את הרף", בו היא מגלמת מתעמלת לשעבר שחוזרת לעסוק בספורט לאחר רילוקיישן לאוסטרליה. בשנת 2018, שיחקה בסרט "Going for Gold", סרט על מעודדות, המתרחש באדלייד, אוסטרליה.
[ממוזער| ברגלנד והשחקן, [אוון ג'וגיה]]
ביוני 2018, לוהקה ברגלנד לתפקיד הראשי בסדרת טלוויזיה "*Now Apocalypse"*. בשנה לאחר מכן לוהקה ברגלנד לתפקיד החוזר של אוליביה בעונה הרביעית של סדרת הדרמה "ממלכת החיות". לברגלנד היה גם תפקיד קטן כנערת בילי אייליש בסרט הקומדיה של נטפליקס משנת 2020 "יובי יציל את האלווין".

בשנת 2021 החלה להופיע בסדרת הדרמה "Heels" בתור קריסטל טיילר, משתתפת במופע של היאבקות מקצועית.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
מטרה מספר אחת

"**מטרה מספר אחת**" הוא שיר שהוקלט על ידי עדי הימלבלוי ואגם רודברג, כחלק מפסקול "קונג פו פסטיגל" (2009). השיר יצא לאור בנובמבר 2009, על ידי חברת התקליטים NMC ובוצע במופע של "קונג פו פסטיגל" שהוצג לראשונה ב-26 בנובמבר 2009 בהיכל הספורט חיפה.

השיר הגיע למקום הראשון בתחרות השיר הטוב ביותר לאותה שנה של הפסטיגל.

## כתיבה והצלחה
השיר נכתב על ידי והולחן על ידי אמיר פרישר גוטמן. באוגוסט 2018, הכריזו על "מטרה מספר אחת" בפרוגי, כעל שיר הפסטיגל השלישי הטוב ביותר בכל הזמנים. בשנת 2020, פורסמה רשימה בפרוגי, בה נכלל השיר גם כן. בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. במקום השלישי, התברג "מטרה מספר אחת".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות.

## וידאו קליפ
ההופעה הרשמית של עדי הימלבלוי ואגם רודברג עם "מטרה מספר אחת" הועלתה ליוטיוב ב-9 בנובמבר 2011.

נכון ליולי 2025, מונה הצפיות של הקליפ עומד על למעלה מ-1.4 מיליון צפיות.

## גרסאות אחרות
פרישר גוטמן ביצע את השיר לבדו במסגרת תוכנית ששודרה בערוץ הילדים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בעברית
קטגוריה:שירי פסטיגל
קטגוריה:שירים זוכי תחרויות
אחדות למען השלום והעלייה

**אחדות למען השלום והעלייה** הייתה סיעת יחיד של אפרים גור שפעלה ב.

## היסטוריה
הסיעה הוקמה ב-25 בדצמבר 1990 כאשר אפרים גור נפרד מהמערך והקים סיעת יחיד בשם "אחדות למען השלום והעלייה", במהלך כהונתה של הכנסת השתים עשרה. גור הוזמן להצטרף לממשלתו החדשה של יצחק שמיר, שהוקמה ב-11 ביוני 1990. בתחילה מונה לסגן שר התקשורת, אך הפך לסגן שר התחבורה בנובמבר 1990.

ב-17 במאי 1992, לקראת סוף הקדנציה, התמזג גור אל תוך הליכוד. גור נבחר לכנסת בבחירות לכנסת השלוש עשרה ברשימת הליכוד ושימש כחבר בוועדת הפנים ואיכות הסביבה וועדת העלייה והקליטה. במרץ 1996 לקראת סוף הכנסת התפצל מהליכוד לסיעת יחיד חסרת שם. בבחירות 1996 הוא התמודד בראש רשימת "אחדות למען העלייה בראשות אפרים גור" שקיבלה 22,741 (0.7%) אך לא הצליחה לחצות את אחוז החסימה שעמד באותה עת על 1.5% מהקולות ולא נבחרה לכנסת.

## קישורים חיצוניים
* 
*
* 

## הערות שוליים

קטגוריה:ישראל: מפלגות היסטוריות
קטגוריה:מפלגות שהוקמו ב-1990